# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 5/2017

# zo zasadnutia Kolégia rektora STU zo dňa 31. 05. 2017

**PRÍTOMNÍ: podľa prezenčnej listiny**

**PROGRAM:**

1. Študijné programy pre 3. stupeň na UVP STU - Pokročilé materiály s inovatívnym potenciálom

2. Študijné programy pre 3. stupeň na UVP STU - Modelovanie a simulácia v materiálovom a procesnom inžinierstve

3. Návrh Dodatku č. 1 k smernici rektora číslo 11/2016-SR zo dňa 12. 09. 2016 Školné a poplatky spojené so štúdiom na STU na akademický rok 2017/2018

4. Návrh Dodatku č. 1 k vnútornému predpisu číslo 5/2013 zo dňa 25. 06. 2013 Pravidlá a podmienky prijímania na štúdium študijných programov prvého, druhého a tretieho stupňa na STU

5. Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2018/2019 na STU, Ústave manažmentu

6. Ďalšie podmienky prijímania na štúdium bakalárskeho študijného programu priestorové plánovanie v ŠO 5.1.2. priestorové plánovanie v akademickom roku 2018/2019 na STU, Ústave manažmentu

7. Ďalšie podmienky prijímania na štúdium inžinierskeho študijného programu priestorové plánovanie v ŠO 5.1.2. priestorové plánovanie v akademickom roku 2018/2019 na STU, Ústave manažmentu

8. Letná univerzita pre stredoškolákov 2017

9. Výročná správa o hospodárení za rok 2016

10. Návrh rozpočtu STU na rok 2017

11. Rozpočet STU - rozpis dotácie UVP

12. Súdne spory STU – informácia

13. Návrh na udelenie Plakety STU Ing. Antonovi Jablonskému

14. Rôzne

A. Informácia k novej platforme CREPČ II

V úvode rokovania rektor privítal a predstavil prof. Ing. Jozefa Janovca, DrSc., ktorý bol s účinnosťou od 01.05.2017 menovaný za vedeckého tajomníka STU a poverený prioritne výkonom analytických činností na Útvare vedy a výskumu. Vedecký tajomník sa bude pravidelne zúčastňovať zasadnutí vybraných grémií STU.

Zároveň privítal novozvoleného dekana SjF STU, prof. Ing. Ľubomíra Šooša, PhD., ktorý informoval prítomných o súčasnej situácii na fakulte a zámeroch, ktoré plánuje zrealizovať.

**K BODU 1: Študijné programy pre 3. stupeň na UVP STU - Pokročilé materiály s inovatívnym potenciálom**

**K BODU 2: Študijné programy pre 3. stupeň na UVP STU - Modelovanie a simulácia v materiálovom a procesnom inžinierstve**

Oba materiály uviedol prorektor Moravčík v súvislosti s opatreniami na udržateľnosť UVP STU.

Z diskusie:

V rámci diskusie dekan Oravec vyjadril zásadný nesúhlas s predloženými materiálmi, primárne k ŠP Pokročilé materiály s inovatívnym

potenciálom. Svoj nesúhlas potvrdil aj písomne, oficiálnym listom rektorovi dňa 30.05.2017. Podľa jeho vyjadrenia vedenie fakulty nebolo

informované o pripravovaných študijných programoch v rámci UVP, kde sa počíta s účasťou zamestnancov FEI STU. Požiadal o riešenie

niekoľkých detailov vyplývajúcich z materiálu, napr. započítavanie publikácií pracovníkov, ktorí sú zároveň garantmi. Záverom vyjadril

tiež nesúhlas so spôsobom prípravy návrhu a nepodporil ho.

Dekanka Bieliková namietala, že FIIT STU si nemôže dovoliť mať ďalšie pracoviská z kapacitných dôvodov.

Dekanka Vitková vyjadrila názor, že pre ich fakultu je prijateľnejšia virtuálna forma spolupráce.

Dekan Šajbidor sa tiež priklonil k názoru, že procesy treba odkonzultovať a nastaviť vopred.

Dekan Unčík podotkol, že podľa neho tu vzniká akýsi hybridný systém, kde nepoznáme pravidlá a vytvárame konkrétne kroky. Upozornil,

že v prvom rade je potrebné rozmýšľať nad koncepciou a až potom realizovať konkrétne kroky, nie vice versa.

V nadväznosti na uvedené rektor požiadal prorektora Moravčíka, aby kontaktoval všetkých dekanov s cieľom vyjasniť si rozpory.

Následne rektor informoval prítomných, že je potrebné, aj v nadväznosti na ďalšie zásadné podnety, vypracovať nový dlhodobý zámer

a v tejto súvislosti navrhol osobitné stretnutie – neformálne stretnutie kolégia rektora dňa 07.06.2017 o 14:30 hod.

**UZNESENIE: 5.1/2017-KR**

Kolégium rektora STU prerokovalo materiál „Študijné programy pre 3. stupeň na UVP STU - Pokročilé materiály s inovatívnym

potenciálom“ s pripomienkami.

**UZNESENIE: 5.2/2017-KR**

Kolégium rektora STU prerokovalo materiál „Študijné programy pre 3. stupeň na UVP STU - Modelovanie a simulácia v materiálovom a

procesnom inžinierstve“ s pripomienkami.

**K BODU 3: Návrh Dodatku č. 1 k smernici rektora číslo 11/2016-SR zo dňa 12. 09. 2016 Školné a poplatky spojené so štúdiom na STU na akademický rok 2017/2018**

Materiál uviedol prorektor Stanko v zmysle § 92 ods. 3 zákona 131/2002 Z. z. o vysokých školách a o zmene a doplnení niektorých

zákonov v znení neskorších predpisov a v súlade s článkom 9 ods. 2 smernice rektora číslo 11/2016-SR Školné a poplatky spojené so

štúdiom na STU na akademický rok 2017/2018 zo dňa 12. 09. 2016. Materiál bol prerokovaný na porade prorektora a prodekanov

pre vzdelávanie dňa 20. 03. 2017 a na zasadnutí Vedenia STU dňa 24.05.2017.

Krátka diskusia sa viedla k výške ročného školného na dennej forme 3. stupňa štúdia uskutočňované v cudzom jazyku na FIIT STU.

**UZNESENIE: 5.3/2017-KR**

Kolégium rektora STU prerokovalo materiál „Návrh Dodatku číslo 1 k smernici rektora číslo 11/2016-SR zo dňa 12. 09. 2016 Školné a poplatky spojené so štúdiom na STU na akademický rok 2017/2018“.

**K BODU 4: Návrh Dodatku č. 1 k vnútornému predpisu číslo 5/2013 zo dňa 25. 06. 2013 Pravidlá a podmienky prijímania na štúdium študijných programov prvého, druhého a tretieho stupňa na STU**

Materiál uviedol prorektor Stanko v zmysle článku 11 bod 1 vnútorného predpisu STU č. 5/2013 Pravidlá a podmienky prijímania na

štúdium študijných programov prvého, druhého a tretieho stupňa na STU v spojení s § 58 ods. 2 zákona 131/2002 Z. z. o vysokých

školách a o zmene a doplnení niektorých zákonov v znení neskorších predpisov. Návrh na pravidiel a podmienok prijímania na STU

bol prerokovaný na porade prorektora a prodekanov pre vzdelávanie dňa 20. 03. 2017 a na zasadnutí Vedenia STU dňa 24.05.2017.

V rámci krátkej diskusie rektor požiadal prorektora Stanka, aby dohliadol na komunikáciu v rámci zasielania rozhodnutí o prijatí, resp. o

dodržanie správnej postupnosti.

**UZNESENIE: 5.4/2017-KR**

Kolégium rektora STU prerokovalo materiál „Návrh Dodatku číslo 1 k vnútornému predpisu STU číslo 5/2013 zo dňa 25. 06. 2013

Pravidlá a podmienky prijímania na štúdium študijných programov prvého, druhého a tretieho stupňa na STU“.

**K BODU 5: Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2018/2019 na STU, Ústave manažmentu**

Materiál uviedol prorektor Stanko v zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

**UZNESENIE: 5.5/2017-KR**

Kolégium rektora STU prerokovalo materiál „Ďalšie podmienky prijímania na štúdium bakalárskeho študijného programu investičné

plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2018/2019

na Slovenskej technickej univerzite v Bratislave, Ústave manažmentu“ a odporúča materiál predložiť na zasadnutie AS STU.

**K BODU 6: Ďalšie podmienky prijímania na štúdium bakalárskeho študijného programu priestorové plánovanie v ŠO 5.1.2. priestorové plánovanie v akademickom roku 2018/2019 na STU, Ústave manažmentu**

Materiál uviedol prorektor Stanko v zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

**UZNESENIE: 5.6/2017-KR**

Kolégium rektora STU prerokovalo materiál „Ďalšie podmienky prijímania na štúdium bakalárskeho študijného programu priestorové

plánovanie v ŠO 5.1.2. priestorové plánovanie v akademickom roku 2018/2019 na Slovenskej technickej univerzite v Bratislave,

Ústave manažmentu“ a odporúča materiál predložiť na zasadnutie AS STU.

**K BODU 7: Ďalšie podmienky prijímania na štúdium inžinierskeho študijného programu priestorové plánovanie v ŠO 5.1.2. priestorové plánovanie v akademickom roku 2018/2019 na STU, Ústave manažmentu**

Materiál uviedol prorektor Stanko v zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

**UZNESENIE: 5.7/2017-KR**

Kolégium rektora STU prerokovalo materiál „Ďalšie podmienky prijímania na štúdium inžinierskeho študijného programu priestorové

plánovanie v ŠO 5.1.2. priestorové plánovanie v akademickom roku 2018/2019 na Slovenskej technickej univerzite v Bratislave, Ústave

manažmentu“ a odporúča materiál predložiť na zasadnutie AS STU.

**K BODU 8: Letná univerzita pre stredoškolákov 2017**

Materiál uviedol prorektor Peciar v súvislosti s organizáciou 9. ročníka LUS.

V rámci krátkej diskusie sa dekanka Bieliková informovala o možnosti zasiahnuť a získať spätnú väzbu od oslovených škôl, a preto požiadala o dodanie adries škôl, ktorých zástupcovia – študenti participujú na podujatí.

**UZNESENIE: 5.8/2017-KR**

Kolégium rektora STU prerokovalo realizáciu projektu „Letná univerzita pre stredoškolákov 2017“.

**K BODU 9: Výročná správa o hospodárení za rok 2016**

Materiál uviedol kvestor. Prizvaná: Ing. Matúšková.

Výročná správa o hospodárení STU je vypracovaná v súlade so zákonom č. 131/2002 Z.z. § 20 ods. 1 písm.b) a podľa metodického usmernenia MŠVVaŠ SR k výročnej správe o hospodárení verejnej vysokej školy za rok 2016. Údaje vo výročnej správe vychádzajú z riadne vedeného účtovníctva za rok 2016. Prezentované výsledky zahŕňajú hospodárenie celej STU vrátane všetkých súčastí univerzity – jednotlivých fakúlt a ostatných univerzitných pracovísk a účelových zariadení.

**UZNESENIE: 5.9/2017-KR**

Kolégium rektora STU prerokovalo Výročnú správu o hospodárení za rok 2016 a odporúča predložiť materiál na zasadnutie AS STU.

**K BODU 10: Návrh rozpočtu STU na rok 2017**

Materiál uviedol kvestor. Prizvaná: Ing. Matúšková.

V súlade s § 16 ods. (1) Zákona o VŠ návrh rozpočtu pozostáva z nákladov a výnosov, je spracovaný v štruktúre Výkazu ziskov a strát osobitne za okruh hlavnej nezdaňovanej činnosti, osobitne za okruh zdaňovanej činnosti za STU. Vychádza z návrhov rozpočtov jednotlivých súčastí STU –fakúlt, univerzitných pracovísk a účelových zariadení STU. Kvestor informoval o príprave novej metodiky v oblasti odpisov.

Z diskusie:

Dekan Peterka sa informoval o postupe počítania mzdových nákladov na R STU a dekanka Bieliková o možnostiach nakladania s finančnými prostriedkami v rámci projektov PwC, ktoré nie sú t.č. zahrnuté v návrhu rozpočtu.

**UZNESENIE: 5.10/2017-KR**

Kolégium rektora STU prerokovalo návrh rozpočtu STU na rok 2017 a odporúča predložiť materiál na zasadnutie AS STU.

**K BODU 11: Rozpočet STU - rozpis dotácie UVP**

Materiál uviedol kvestor na základe uznesenia AS STU zo dňa 13.03.2017 prijatým v súvislosti s rozpisom dotácie na rok 2017.   
Prizvaná: Ing. Matúšková.

Z diskusie:

Dekan Oravec podobne ako pri bodoch 1 a 2 odmietol podporiť aj návrh rozpisu dotácie UVP. Podľa jeho vyjadrenia Vedenie FEI STU zásadne nesúhlasí s návrhom delenia dotácie UVP podľa obstarávacej ceny zariadení a odporučil rozdeliť finančné prostriedky podľa prevádzkových nákladov.

V nadväznosti na vyjadrenie dekana Oravca kvestor konštatoval, že zo strany fakúlt nebola poskytnutá konzistentná alternatíva na iné rozdelenie dotácie UVP. Zároveň informoval, že delenie podľa výkonov nie je akceptovateľné, keďže UVP zatiaľ žiadnymi výkonmi nedisponuje a iné riešenie momentálne k dispozícii nemá.

Dekanka Vitková informovala, že senátori FA STU nepodporia predloženú variantu návrhu.

Dekan Peterka spolu s dekanom Šajbidorom a predsedom AS STU, prof. Hívešom, súhlasili s predloženým návrhom a apelovali na dekanov, aby návrh taktiež podporili. Podľa ich vyjadrenia je potrebné si uvedomiť, že ide cca o 1% z celkového rozpočtu STU a je tomu venované až nedôstojne veľa času. V prípade, že existuje iné riešenie, požiadali ostatných dekanov o predloženie takého návrhu.

**UZNESENIE: 5.11/2017-KR**

Kolégium rektora STU prerokovalo Rozpočet STU – rozpis dotácie UVP s pripomienkami. Materiál bude v uvedenej podobe predložený na

zasadnutie AS STU.

**K BODU 12: Súdne spory STU – informácia**

Materiál uviedol kvestor. Zhrnul aktuálne informácie o súdnych sporoch, v ktorých je jednou zo strán sporu Slovenská technická univerzita v Bratislave.

V rámci predloženého materiálu rektor informoval, že dal preveriť situáciu okolo ŠD Svoradov a podľa všetkého bude Arcibiskupský úrad podaná žaloba.

**UZNESENIE: 5.12/2017-KR**

Kolégium rektora STU berie na vedomie informáciu o súdnych sporoch STU.

**K BODU 13: Návrh na udelenie Plakety STU Ing. Antonovi Jablonskému**

Materiál uviedol dekan SvF STU. Plaketu STU navrhuje udeliť in memoriam pri príležitosti nedožitého životného jubilea.

Členovia kolégia rektora sa zhodli, že vhodnejšia forma na ocenenie in memoriam by bol ďakovný list rektora, ktorý bude odovzdaný

priamo do rúk rodinných príslušníkov.

**UZNESENIE: 5.13/2017-KR**

Kolégium rektora STU nesúhlasí s návrhom na udelenie Plakety STU Ing. Antonovi Jablonskému.

Kolégium rektora STU odporúča oceniť zásluhy menovaného formou osobného ďakovného listu z rúk rektora STU.

**K BODU 14 Rôzne**

**K BODU 14/A: Rôzne/Informácia k novej platforme CREPČ II**

Prorektor Čičák informoval o výsledkoch stretnutia k novej platforme CREPČ II.

Dekanka Vitková konštatovala, že momentálna situácia si vyžaduje naliehavé riešenie.

**UZNESENIE: 5.14A/2017-KR**

Kolégium rektora STU berie na vedomie informáciu k novej platforme CREPČ II.

**INFORMÁCIE A OZNAMY:**

Rektor informoval

* o aktuálnej situácii v rámci UVP fáza II.
* o žiadosti prezidenta SRK prehodnotiť počty výskumných zamestnancov, ako aj riadiacich zamestnancov, ktorí majú benefit z výsledkov projektov (Centrá excelentnosti, Vedecké parky, Výskumné centrá a ďalšie) a využívajú nadobudnutú prístrojovú a inú infraštruktúru
  + údaje bezprostredne súvisia aj s takzvanými ex ante kondicionalitami, ktorých splnenie musí SR deklarovať v najbližšom období
* stretnutí so zástupcami EIT RawMaterials
  + prorektor Moravčík doplnil informáciu, že témou stretnutia bola prioritne diskusia k možným budúcim výzvam
* stave projektu ACCORD
* požiadal dekanov o námety ako zlepšiť prípravu ľudských zdrojov pre vedu, výskum a inovácie
  + námety budú predmetom mimoriadneho neformálneho stretnutia dňa 07.06.2017

Dekan Peterka

# opätovne sa vrátil k návrhu delenia dotácie na UVP a zdôraznil, že mu záleží na tom, aby boli finančné prostriedky rozdelené

# v nadväznosti na uvedené navrhol osobitné stretnutie s cieľom dohodnúť sa na spoločnom návrhu

# predseda AS STU taktiež apeloval na dekanov, aby našli spolu s rektorom spoločné riešenie

Dekanka Vitková

* pozvala prítomných na podujatia organizované FA – Dni architektúra a dizajnu a Urban market
* poďakovala rektorovi za otvorenie výstavy Dizajn v pohybe a zároveň pozvala prítomných aj túto výstavu

Kvestor

* oboznámil prítomných o zmene na pozícii vedúceho Útvaru VO, kde Ing. Igora Koleničku nahradila Ing. Martina Vráblová
* informoval o úmysle MŠSVVaŠ SR vypísať výzvu pre univerzity na „transparentnú kalkuláciu nákladov“

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 05.06.2017 | PAS STU | 14:00 |  |
|  | 07.06.2017 | VR STU | 09:00 | 14:00 Menovanie docentov; 14:30 KR STU |
|  | 19.06.2017 | AS STU | 14:00 |  |
|  | 28.06.2017 | KR STU | 09:00 |  |
|  |  |  |  |  |

Zapísala: 05.06.2017 Zápisnicu overil: 05.06.2017

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_